EkBass/fiwiki-20250220-pages-articles huggingface dataset:
Kuparivaahtera

Kuparivaahtera (Acer griseum) on saippuamarjakasvien (Sapindaceae) heimoon, vaahteroiden (Acer) sukuun kuuluva kasvilaji. Se on pieni kausivihanta puulaji, jolla pyöreä tai soikea latvus ja pystykasvuiset oksat. Kuparivaahtera tunnetaan erityisesti sen hilseilevästä kaarnasta, jonka väri vaihtelee kuparinoranssista kanelinruskeaan. Lajilla on myös näyttävä oranssin ja punaisen väliltä oleva syysväri. Kuparivaahtera kasvaa tavallisesti 6–9 metriä korkeaksi, mutta joskus jopa 12 metriä korkeaksi. Sen lehdet ovat 7–13 cm pitkiä ja kolmilehdykkäisiä. Keskimmäinen lehdykkä on lyhytruotinen. Yläpinnoiltaan lehdet ovat vihreitä, mutta alapinnoiltaan sinertävän- tai harmaanvihreitä ja hienokarvaisia. Kuparivaahteran kukinnot ovat roikkuvia viuhkoja ja yksittäiset kukat ovat mitättömän pieniä ja kellertäviä. Kuparivaahtera kukkii huhtikuussa tai toukokuun alkupuolella. Kukista kehittyvät hedelmät ovat lenninsiivellisiä pähkylöitä (samaroita), ja niissä on epätavallisen suuret siemenet. Kuparivaahtera kasvaa luontaisena Kiinan keskiosien sekametsissä. Kuparivaahtera on näyttävä pienikokoinen koristepuu pihalle tai puutarhaan. Lisäksi lajia käytetään bonsaipuuna, etenkin Euroopassa. Kasvatettuna kuparivaahtera kasvaa helposti keskikosteassa, hieman happamassa sekä hyvin vettä läpäisevässä maaperässä täydessä auringon valossa tai puolivarjossa. Laji suosii kosteaa, mutta hyvin vettä läpäisevää maaperää, eikä kestä kuivuutta. Lajin lisääminen siemenistä on haastavaa, sillä on arvioitu, että jopa noin 95% puun tuottamista siemenistä ei olisi elinkelpoisia. == Lähteet == * Missouri Botanical Garden: Acer griseum === Viitteet === == Aiheesta muualla == * Integrated Taxonomic Information System (ITIS): Acer griseum * Global Biodiversity Information Facility (GBIF): Acer griseum * Flora of China: Acer griseum Luokka:Vaahterat Luokka:Puut Luokka:Uhanalaiset kasvit
Mongolian naisten jääkiekkomaajoukkue

Mongolian naisten jääkiekkomaajoukkue edustaa Mongoliaa naisten kansainvälisissä jääkiekko-otteluissa. Joukkue on perustettu syyskuussa 2018. Kansainvälisen jääkiekkoliiton IIHF:n vuoden 2019 virallisten tietojen mukaan maassa oli vain neljä rekisteröityä naisjääkiekkoilijaa, mutta IIHF:n samana vuonna saamien tietojen mukaan pelaajien määrä on kasvanut neljästä joukkueen muodostamiseksi. Virallinen määrä oli vuonna 2022 edelleen neljä pelaajaa. Vuonna 2023 heitä oli 18, vuonna 2024 62. Tuolloin joukkuetta ei ollut sijoitettu Kansainvälisen jääkiekkoliiton ylläpitämässä maailmanrankingissa. Joukkuetta valmentaa maan jääkiekkoliiton varapuheenjohtaja Mergen Arslan. Vuonna 2019 joukkueen oli määrä ottaa osaa IIHF:n Challenge Cup of Asian 1. divisioonan turnaukseen, mutta pelaajien määrä joukkueen kokoamiseksi oli edelleen liian pieni siitä huolimatta, että määrän kerrottiin kasvaneen. == Lähteet == Luokka:Mongolian jääkiekko Luokka:Naisten jääkiekkomaajoukkueet
Krominitraatti

Krominitraatti (Cr(NO3)3) on kromi- ja nitraatti-ionien muodostama epäorgaaninen ioniyhdiste. Yhdistettä voidaan käyttää katalyyttien valmistukseen ja tekstiilien värjäyksessä. ==Ominaisuudet, valmistus ja käyttö== Huoneenlämpötilassa krominitraatti on kidevedettömänä vihreää kiteistä ainetta. Yhdisteestä tunnetaan useita kidevedellisiä muotoja esimerkiksi nonahydraatti (Cr(NO3)3·9H2O), joka on väriltään violettia. Krominitraatti liukenee veteen ja myös etanoliin. Aine on voimakas hapetin.Billie J. Page, Gary W. Loar: Chromium Compounds, Kirk-Othmer Encyclopedia of Chemical Technology, John Wiley & Sons, New York, 2001.Gerd Anger, Jost Halstenberg, Klaus Hochgeschwender, Christoph Scherhag, Ulrich Korallus, Herbert Knopf, Petr Schmidt & Manfred Ohlinger: Chromium Compounds, Ullmann's Encyclopedia of Industrial Chemistry, John Wiley & Sons, New York, 2000. Krominitraattia valmistetaan liuottamalla kromi(III)oksidia typpihappoon. Toinen tapa on pelkistää kromihappoa metanolilla typpihappoliuoksessa. :Cr2O3 \+ 6 HNO3 → 2 Cr(NO3)3 \+ 3 H2O Krominitraattia käytetään katalyyttien valmistukseen, tekstiilien värjäyksessä peittana ja korroosioestoaineena. ==Lähteet== ==Aiheesta muualla== * Luokka:Kromiyhdisteet Luokka:Nitraatit
Marje Viitala

Marje Viitala (s. Vammala) Tampereella toimiva kuvataiteilija ja taidegraafikko. Viitala tekee etsauksia ja puupiirroksia. Taidenäyttelyitä Viitala on pitänyt niin kotimaassa kun ulkomaillakin. Viitala opiskeli Kankaanpään taidekoulussa. Hän on jäsenenä Suomen taidegraafikoissa, Tampereen taiteilijaseurassa, Suomen puupiirtäjissä ja taiteilijayhteisö Avarataide ry:ssä. == Lähteet == Luokka:Suomalaiset taidegraafikot Luokka:Syntymävuosi puuttuu Luokka:Elävät henkilöt
Uuden-Seelannin naisten jääkiekkomaajoukkue

Uuden-Seelannin naisten jääkiekkomaajoukkue edustaa Uutta-Seelantia naisten kansainvälisissä jääkiekko-otteluissa, kuten maailmanmestaruuskilpailuissa. Vuonna 2022 maassa oli liki 200 rekisteröityä naisjääkiekkoilijaa, vuoden 2025 alussa jo yli 550. Vuonna 2024 joukkue oli 33. sijalla Kansainvälisen jääkiekkoliiton IIHF:n hallinoimalla maailmanranking-listalla. Joukkue sijoitettiin listalle ensi kertaa vuonna 2005. Vuosina 2010–2013 joukkue nousi rankingissa viisi sijaa 25. sijalle, mutta on sittemmin pudonnut listalla. == Sijoitukset == === Maailmanmestaruuskilpailuissa === * 2005 – 4. divisioona, 2. * 2007 – 4. divisioona, 3. * 2008 – 4. divisioona, 2. * 2011 – 4. divisioona, 1. * 2012 – 2. divisioonan A-lohko, 4. * 2013 – 2. divisioonan A-lohko, 4. * 2014 – 2. divisioonan A-lohko, 5. * 2015 – 2. divisioonan A-lohko, 6. * 2016 – 2. divisioonan B-lohko, 5. * 2017 – 2. divisioonan B-lohko, 3. * 2018 – 2. divisioonan B-lohko, 4. * 2019 – 2. divisioonan B-lohko, 2. * 2020 – 2. divisioonan B-lohko, 3. * 2022 – 2. divisioonan B-lohko, 6. Joukkue vetäytyi turnauksesta ennen turnauksen alkamista. * 2023 – 2. divisioonan B-lohko, 3. * 2024 – 2. divisioonan B-lohko, 4. === Maailmanranking === * 2005 – 29. * 2006 – 29. * 2007 – 29. * 2008 – 27. * 2009 – 28. * 2010 – 30. * 2011 – 27. * 2012 – 25. * 2013 – 25. * 2014, helmikuu – 28. * 2014, huhtikuu – 29. * 2015 – 28. * 2016 – 29. * 2017 – 28. * 2018, helmikuu – 31. * 2018, huhtikuu – 32. * 2019 – 31. * 2020 – 32. * 2021 – 32. * 2022, helmikuu – 34. * 2022, syyskuu – 35. * 2023 – 34. * 2024 – 33. == Lähteet == Luokka:Uuden-Seelannin jääkiekko Luokka:Naisten jääkiekkomaajoukkueet
Jukka Jusula

Jukka Jusula (s. 23. joulukuuta 1955 Helsinki) on suomalainen mainosyrittäjä, joka tunnetaan entisenä perussuomalaisten taustavaikuttajana ja Timo Soinin läheisenä neuvonantajana. Hän toimi puhemies Maria Lohelan erityisavustajana vuodesta 2015. Työnsä Timo Soinin avustajana Jusula aloitti vuonna 2003 ja lopetti siirtyessään perussuomalaisten eduskuntaryhmän kanslian viestintäsihteeriksi 2013. Uransa aikana Jusula on suunnitellut perussuomalaisille sinikeltaisen logon ja kymmenen vaalikampanjaa. Jusula avusti Soinia vuoden 2003 eduskuntavaaleista lähtien, jolloin hän kehitteli Soinille "kuulen ääniä" -vaalilauseen. Vuonna 2009 väitettiin, että europarlamentaarikkona toiminut Soini olisi räätälöinyt Jusulalle paikan EFD:n avustajaksi. Soini kiisti syytökset. Jusula vaikutti myös Soinin presidentinvaalikampanjan taustalla vuoden 2012 vaaleissa. Jusulan mainostoimisto Myrskylyhty sai 60 000 euroa vaalikampanjan hoidosta. Seuraavana vuonna hän aloitti työnsä perussuomalaisten eduskuntaryhmän ryhmäkanslian viestintäsihteerinä. Timo Soini kuvaili vuonna 2014 Peruspomo- kirjassaan lähipiiriinsä kuuluvien Jukka Jusulan, Matti Putkosen ja Raimo Vistbackan huonoja välejä. Jusula erosi perussuomalaisista kesäkuussa 2017 kesken Sensuroimaton Päivärinta -lähetyksen. == Lähteet == Luokka:Suomalaiset mainonnan suunnittelijat Luokka:Perussuomalaiset poliitikot Luokka:Vuonna 1955 syntyneet Luokka:Elävät henkilöt
Anticult

__NOTOC__ Anticult on Decapitatedin seitsemäs studioalbumi, joka julkaistiin 7. heinäkuuta 2017. == Kappaleet == # # # # # # # # == Arvostelut == * Imperiumi: 6½/10Levyarvostelu: Decapitated - Anticult Viitattu 30.12.2021. * Soundi: Death metalia rauhallisuuden kautta – Decapitated löysi uudella levyllä balanssin Viitattu 7.1.2023. == Lähteet == == Aiheesta muualla == * * Luokka:Decapitatedin albumit Luokka:Vuoden 2017 albumit
Saidnaya

Saidnaya (joskus Sednaya, ) on kaupunki Syyriassa Damaskoksen koillispuolella. Kaupungin asukkaat ovat kristittyjä ja kaupunki on ollut tunnettu Pyhän Marian luostarista. Saidnayan alapiirikunnan asukasluku oli vuoden 2004 väestönlaskennassa 18 846\. ==Maantiede== Saidnaya sijaitsee Syyriassa noin 20 kilometriä maan pääkaupunki Damaskoksesta koilliseen. Alue on Anti-Libanon- vuoriin kuuluvaa Qalamunvuoristoa ja tarkemmin sen pohjois-etelä -suuntaista laaksoa. ==Historia== Saidnayan nimen alkuperästä on kaksi eri teoriaa. Ensimmäisen mukaan nimi on johdettu syyrian kielen sanoista sayda ja naya, jotka tarkoittavat "meidän" ja "rouvamme". Tämän teorian mukaan nimi olisi ilmeisesti johdettu läheisen luostarin mukaan. Toisen hieman suositumman teorian mukaan nimi on johdettu sen sijaan syyrian kielen sanoista seid ja dnaya, jotka tarkoittavat "metsästystä" ja "paikkaa". Nimi liittyisi tämän teorian mukaan tarinaan luostarin perustamisesta. Syyrian kieltä puhuttiin Saidnayassa aina 800-luvulle saakka. Nykyinen Saidnaya on joskus yhdistetty roomalaiskautisen kartan Tabula Peutingerianan paikannimeen Danaba. Nykyisin yhteyttä ei kuitenkaan pidetä totena. Tiettävästi Danaban kautta kulkeneet kulkureitit Damaskoksesta Homsiin (Emesa) eivät kulkeneet Saidnayan kautta. Paikalla on kuitenkin roomalaiskautisia raunioita, joten Saidnayalla lienee ollut jonkinlaista merkitystä jo tuolloin. Lähellä sijaitseva Deir Mar Tuman kirkko hieman kaupungin yläpuolella on rakennettu vanhemman roomalaiskautisen rakennuksen yhteyteen. Rakennuksen alkuperäistä käyttötarkoitusta ei kuitenkaan tunneta. Nykyisin nunnaluostarina toimiva Pyhän Marian luostari saattaa selittää kaupungin nimen, mutta varmuutta historiallisten tai arkeologisten lähteiden kautta tästä ei ole. Tunnetun tarinan mukaan luostarin perusti keisari Justinianus vuonna 547 hänen nähtyään metsästämänsä gasellin muuttuvan paikalla Marian kuvaksi. Tarinasta on myös muita versioita, mutta myöhemmin luostari tunnettiin joka tapauksessa etenkin Marian ikonista. Luostarilla kävi matkailijoita Euroopasta saakka ainakin keskiajalta lähtien. Luostarin lähellä on vuoteen 198 ajoitettuja kalliohautoja. Hautoja on koristeltu niihin haudattujen kuvilla, joita aikanaan tulkittiin väärin eri pyhimyksiksi. Kaupunginluoteispuolella sijaitsee myös roomalaiskaudelle ajoitettu Kerubiluostari ja itse kaupungissa on Marian luostarin lisäksi Pietarin ja Paavalin kirkko rakennuksessa ehkä 100- tai 300-lukujen väliltä. Vuonna 2013 Saidnayaan pystytettiin Venäjän ja Venäjän ortodoksisen kirkon tuella 39 metriä korkea Jeesuksen patsas. Syyrian sisällissodan yhteydessä tunnetuksi tuli puolestaan lähellä sijaitseva Saidnayan (Sednaya) vankila, jossa Bašar al-Assadin hallintoa syytettiin vastustajiensa surmaamisesta. ==Väestö== Saidnayan al-Tallin piirikunnan alaisen alapiirikunnan asukasluku oli vuoden 2004 väestönlaskennan mukaan 18 846. Kaupungin asukkaat ovat pääosin kristittyjä. ==Lähteet== Luokka:Syyrian kaupungit Luokka:Rif Dimašqin maakunta
Filippiinien naisten jääkiekkomaajoukkue

Filippiinien naisten jääkiekkomaajoukkue edustaa Filippiinejä naisten kansainvälisissä jääkiekko-otteluissa. Vuonna 2023 maassa oli liki 50 rekisteröityä naisjääkiekkoilijaa, vuonna 2024 liki sata, mutta maata ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2019 joukkue osallistui IIHF:n Challenge Cup of Asian 1. divisioonan turnaukseen, jonka se voitti. Joukkueen oli näin ollen määrä osallistua Challenge Cup of Asian pääsarjan turnaukseen vuonna 2020, mutta turnaus peruttiin koronaviruspandemian vuoksi. Joukkueen on määrä osallistua keväällä 2025 jääkiekon maailmanmestaruuskilpailujen 3. divisioonan turnaukseen. == Lähteet == Maajoukkue, naisten Luokka:Naisten jääkiekkomaajoukkueet
Serǧilla

Serǧilla tai Serjilla () on hylätty roomalaiskaudella alkunsa saanut kylä Pohjois-Syyriassa. 200-luvun lopulla tai 300-luvun alussa perustettu ja aikanaan oliiviöljyn tuotannolla vaurastunut kylä hylättiin 800- ja 900-luvuilla. Taakse jäi kuitenkin nykypäiviin asti hyvin säilyneitä rakennuksia. Serǧilla on yksi alueen monista samantapaisista hylätyistä kylistä. ==Maantiede ja nimi== Serǧilla sijaitsee Pohjois-Syyriassa Jebel Zawiyen alueella. Jebel Zawiye on kalkkikivimassiivi, jonka alueella noin kolmen kilometrin säteellä on yhteensä 15 Serǧillan kaltaista hylättyä kylää. Kylän nykyinen nimi Serǧilla on johdettu ilmeisesti arameasta. Kylän historiallista nimeä ei tunneta, mutta oletettavasti se on ollut hyvin samankaltainen nykyisen nimen kanssa. ==Historia== Serǧillan asutushistoria voidaan jakaa kolmeen eri vaiheeseen Rooman ja Bysantin valtakuntien kausilta, sekä islamilaiselta kaudelta. Ensimmäinen kesti 200-luvun lopulta tai 300-luvun alulta 380- tai 390-luvulle saakka. Ensimmäisellä kaudella kylä oli varsin pieni. Se sisälsi vain joitakin pieniä talonpoikaisasumuksia Ensimmäiset asukkaat lienevät saapuneet paikalle ympäröivältä tasangolta siirtolaisina. Tuolloiset kyläläiset harjoittivat löydettyjen työkalujen perusteella maanviljelyä. Toinen vaihe kesti ensimmäisen vaiheen lopulta 500-luvun lopulle saakka. Paikallisista oli ilmeisesti tullut huomattavasti vauraampia. Taloja alettiin rakentaa yksityiskohtaisemmin ja osasta tuli myös isompia. Paikalla oli alettu valmistaa tuolloin suuressa kysynnässä ollutta oliiviöljyä ja kylässä oli suurikokoisia öljynpuristamoja. Samoihin aikoihin kylään valmistui asuntojen lisäksi muita rakennuksia, kuten kirkko, kylpylöjä ja majatalo. Majataloa tai "kahvilaa" pidettiin aikaisemmin virheellisesti andronina. Toisen vaiheen rakennuksia on säilynyt hyvin nykypäiviin saakka. Kolmas vaihe kesti 500-luvun lopulta 700-luvun alkuun. Kylään ei valmistunut enää suurempia rakennuksia. Alueen muslimivalloitus sijoittuu kylän kolmanteen vaiheeseen. Ilmeisesti tämä ei vaikuttanut kylän kokoon. Asukkaat alkoivat kuitenkin omaksua islamin uskon ja arabian kielen. Kaiverruksia alettiin tehdä syyrian ohella arabiaksi ja kylään rakennettiin mihrab. Lopulta 800- ja 900-luvuilla kylä hylättiin kokonaan. Ilmeisesti sen asukkaat muuttivat paremmin maanviljelykseen soveltuville alueille tasangoilla. ==Kaivaukset== Ensimmäinen kylää tutkinut oli Melchior de Vogüé ja kaivauksia paikalla teki ensimmäisenä Howard Crosby Butler vuosina 1899–1909. Vuodesta 1989 kaivauksia ja tutkimuksia tekivät ranskalaiset Georges Tate, Albert Naccache ja G.Charpentier. ==Lähteet== Luokka:Arkeologiset kohteet Syyriassa Luokka:Entiset asutut paikat
Essi Ritola

Essi Ritola (s. 23. elokuuta 1997) on suomalainen pesäpalloilija. Ritola edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Jalasjärven Jalas.https://www.superpesis.fi/joukkueet/naiset/seinajoen-maila-jussit/ Ritola on edustanut urallaan Superpesiksessä myös Hyvinkään Tahkoa, Lappajärven Veikkoja ja Lapuan Virkiää. http://www.pesiksenmaailma.fi/index.php/pelaajakortit?pelaajaid=7592&view;=pelaajakortti Ritola teki marraskuussa 2020 Maila-Jussien kanssa 1+1-vuotisen sopimuksen. Hän pelaa ulkopelissä etukentällä tai polttolinjassa. https://www.smj.fi/uutiset/Essi-Ritola-Jussittariin--342.html Ritola on pelannut urallaan 124 Superpesiksen runkosarjaottelua. Näissä hän on lyönyt yhdeksän kunnaria ja 108 tavallista juoksua, tuonut 49 juoksua ja kerännyt 414 kärkilyöntiä. Ritola on pelannut urallaan yhdeksän Superpesiksen ylempää pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 17 kärkilyöntipistettä. Ritola on pelannut urallaan kolme Superpesiksen karsintasarjan ottelua. Näissä hän on lyönyt kolme tavallista juoksua, tuonut kaksi juoksua ja kerännyt kymmenen kärkilyöntipistettä. Tilastot päivitetty kauden 2021 jälkeen. == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Milo - kuun vartija

Milo - kuun vartija () on vuonna 2014 ensi-iltansa saanut ranskalainen piirroselokuva. Suomeen Ensi-ilta: 9.6.2017. == Näyttelijät == === Ranskankielinen versio === === Suomenkielinen versio === * Petrus Kähkönen, Markus Niemi, Emma Louhivuori, Carl-Kristian Rundman, Sasu Moilanen, Markus Bäckman, Antti Pääkkönen, Juhani Rajalin, Peter Pihlström, Petri Hanttu, Jarmo Koski, Katja Aakkula, Jukka Voutilainen Luokka:Ranskalaiset animaatioelokuvat Luokka:Vuoden 2014 ranskalaiset elokuvat Luokka:Elokuvat kissoista
Aavepiiput

Aavepiiput,Suomen Lajitietokeskus: Aavepiiput – Monotropa Viitattu 13.11.2022. aiempi nimi mäntykukatFinto: Kassu – Kasvien suomenkieliset nimet: Monotropa Viitattu 13.11.2022. (Monotropa) on kanervakasveihin kuuluva kasvisuku, jonka lajit ovat lehtivihreättömiä loiskasveja. Se on kanervakasveihin yhdistetyn mäntykukkakasvien heimon tyyppisuku. Suku voidaan rajata eri tavoin, jolloin siihen joko kuuluvat tai eivät kuulu myös Suomessa esiintyvät mäntykukat. Aavepiippulajeja on kolme, neljä tai viisi. Suvun suppeammassa rajauksessa (Suomen Lajitietokeskus) kangas- (Monotropa hypopitys tai Hypopitys monotropa) ja kaljumäntykukka (Monotropa hypophegea tai Hypopitys hypophegea) on erotettu aavepiipuista mäntykukkien (Hypopitys) sukuun. Aavepiippujen tyyppilaji on Carl von Linnén kuvaama, Pohjois-Amerikassa ja Kaakkois-Aasiassa esiintyvä aavepiippu (Monotropa uniflora). Muut laji ovat Kaakkois-Yhdysvalloissa esiintyvä Monotropa brittonii ja Keski-Amerikassa esiintyvä Monotropa coccinea.Suomen Lajitietokeskus: Mäntykukat – Hypopitys Viitattu 13.11.2022.Kurtto, A., Lampinen, R., Piirainen, M. & Uotila, P. 2021. Suomen putkilokasvien luettelo: Lisäyksiä ja muutoksia perusteluineen 2. Lutukka 37: 2, s. 127. == Lähteet == == Aiheesta muualla == * ITIS: Monotropa * United States Department of Agriculture (USDA): Monotropa * Flora of China: Monotropa Luokka:Kanervakasvit
Romanian naisten jääkiekkomaajoukkue

Romanian naisten jääkiekkomaajoukkue edustaa Romaniaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 Romaniassa oli 161 rekisteröitynyttä naisjääkiekkoilijaa, vuoden 2025 alussa 200. Vuonna 2024 joukkue oli Kansainvälisen jääkiekkoliiton IIHF:n hallinnoimalla maailmanranking-listalla 39. sijalla. == Sijoitukset == === Maailmanmestaruuskilpailuissa === * 2001 – 1. divisioonan karsinta, A-lohko, 5. * 2003 – 3. divisioona, 6. * 2004 – 3. divisioona, 5. * 2005 – 4. divisioona, 3. * 2007 – 4. divisioona, 2. * 2008 – 4. divisioona, 3. * 2011 – 4. divisioona, 4. * 2016 – 2. divisioonan karsinta, 1. * 2017 – 2. divisioonan B-lohko, 6. * 2018 – 2. divisioonan B-lohko, 6. * 2019 – 2. divisioonan B-lohko, 6. * 2020 – 3. divisioona, 3. * 2021 – 3. divisioonan turnaus peruttiin koronaviruspandemian vuoksi. * 2022 – Joukue vetäytyi 3. divisioonan A-lohkon kisoista. * 2023 – 3. divisioonan A-lohko, 4. * 2024 – 3. divisioonan A-lohko, 2. === Maailmanranking === * 2003 – 25. * 2004 – 25. * 2005 – 26. * 2006 – 27. * 2007 – 27. * 2008 – 29. * 2009 – 30. * 2010 – 31. * 2011 – 30. * 2012 – 34. * 2013 – 36. * 2014, helmikuu – 36. * 2014, huhtikuu – 38. * 2015 – Joukkuetta ei sijoitettu. * 2016 – 37. * 2017 – 36. * 2018, helmikuu – 36. * 2018, huhtikuu – 33. * 2019 – 34. * 2020 – 34. * 2021 – 35. * 2022, helmikuu – 37. * 2022, helmikuu – 40. * 2023 – 39. * 2024 – 39. == Lähteet == Luokka:Romanian jääkiekko Luokka:Naisten jääkiekkomaajoukkueet
Eränkö

Eränkö on sukunimi, joka on muun muassa seuraavilla suomalaisilla henkilöillä: *Olavi Eränkö (1924−1984), lääkäri ja professori *Timo Eränkö (1952−2021), sanoittaja, näyttelijä ja muusikko, Olavi Erängön poika.
Sólheimar

Sólheimar (suom. aurinkokoti) on Lounais-Islannissa Grímsnesissä sijaitseva ekokylä. Kylässä asuu ja työskentelee yli sata ihmistä, ja se on tänä päivänä suosittu turistikohde. Kylän perusti vuonna 1930 Rudolf Steinerin ajatuksista vaikuttunut pedagogi Sesselja Hreindís Sigmundsdóttir. Kylän alkuperäisenä tarkoituksena oli tarjota asuinpaikka ja koulutusmahdollisuuksia huono- osaisille ja vammaisille lapsille. Kylässä asuu edelleen lukuisia henkilöitä, joilla on eriasteisia oppimisvaikeuksia. Sólheimar on täysin omavarainen, sillä kylässä tuotetaan sähköä aurinkovoimalla ja geotermisellä energialla. Lisäksi alueella on esimerkiksi hautomakoneita, kasvihuoneita ja puulajipuisto. Kylässä harjoitetaan merkittävissä määrin luonnonmukaista metsätaloutta ja puutarhaviljelyä. Sólheimar on Pohjoismaiden mittapuulla edelläkävijä luonnonmukaisten viljelymenetelmien käyttöönotossa, ja sen alueella tuotetaan yhä suuri osa Islannin luomuvihanneksista. Kylässä on myymälä, taidegalleria, kahvila ja majatalo. Siellä on myös useita käsityöpajoja, joissa asukkaat valmistavat kynttilöitä, kuvataidetta, keramiikkaa, yrttituotteita sekä tekevät puutöitä ja harrastavat kudontaa. Muita nähtävyyksiä kylän alueella ovat kirkko, patsaspuisto, taidenäyttelytila, luontokeskus Sesseljuhús ja urheiluteatteri. ==Lähteet== Luokka:Islannin kylät
Al-Humaza

Al-Humaza (, ) on Koraanin 104. suura. Se luokitellaan mekkalaiseksi tai medinalaiseksi ja käsittää yhdeksän jaetta.Hämeen-Anttila 1997, s. 226 == Teksti == Suura kertoo, että syntiset joutuvat Helvettiin. Islamilaisen selityksen mukaan epäjumalanpalvojat väijyivät Mekkaan tulijoita ja varoittivat heitä Profeetasta tarkoituksena estää kuuntelemasta Muhammedin saarnoja. Suura laskeutui alas tämän johdosta. Suura kuuluu Zinetullah Ahsen- Bören suomennoksessa seuraavasti:Koraani, 1942 # Voi jokaista parjaajaa, panettelijaa, # joka kerää aarteita ja pitää niitä turvanaan, # luullen, että hänen rikkautensa on pysyväistä! # Hänet totisesti singotaan murskaavan surman suuhun. # Käsitätkö, mikä tuo surma on? # Tuli, jonka Jumala on sytyttänyt, # joka leimahtaa syntisiä vastaan. # Se on totisesti piirittävä heidät ylt'ympäri # kuin korkeat pilarit. == Lähteet == * * === Viitteet === Luokka:Suurat
Al-Asr

Al-Asr (, ) on Koraanin 103. suura. Se luokitellaan mekkalaiseksi tai medinalaiseksi ja käsittää kolme jaetta.Hämeen-Anttila 1997, s. 225 Ensimmäinen jae esittää valan, minkä jälkeen suura sisältää varoituksen ihmisille. Suura kuuluu Zinetullah Ahsen-Bören suomennoksessa seuraavasti:Koraani, 1942 # Kautta kuluvan ajan, # ihminen on totisesti mennyttä, # lukuunottamatta niitä, jotka uskovat ja hyvää tekevät, soveltavat toisiinsa totuutta ja kehoittavat toisiaan kestävyyteen. Jaakko Hämeen- Anttilan mukaan viimeisen jakeen yhdistäminen edellisiin vaikuttaa myöhemmin tehdyltä. Koko suura saattaa olla Koraanin kanonisoinnin yhteydessä yli jäänyt katkelma. == Lähteet == * * === Viitteet === Luokka:Suurat
Luke Grimes

Luke Timothy Grimes (s. 21. tammikuuta 1984) on yhdysvaltalainen näyttelijä. Hänet tunnetaan parhaiten rooleistaan elokuvassa American Sniper, Fifty Shades -elokuvasarjassa ja draamasarjassa Yellowstone (2018– jatkuu edelleen). == Varhainen elämä == Grimes syntyi Daytonissa, Ohiossa. Hänen isänsä Randy Grimes on ammatiltaan helluntalaispastori. Grimes valmistui Dayton Christian High Schoolista vuonna 2002. Hän muutti New Yorkiin opiskelemaan näyttelemistä American Academy of Dramatic Artsissa . == Ura == Grimes on esiintynyt elokuvissa All the Boys Love Mandy Lane, War Eagle, Arkansas ja Assassination of a High School President, joka sai rajoitetun julkaisun maaliskuussa 2009. Hän esiintyi myös ABC- draamassa Brothers & Sisters Ryan Laffertynä, ohjelman perheen patriarkan William Walkerin aviottomana poikana. Neljännestä kaudesta lähtien hänestä tuli sarjan vakionäyttelijä. Hän näytteli vuoden 2010 FX- elokuvapilottissa Outlaw Country yhdessä Haley Bennettin ja Mary Steenburgenin kanssa. Grimes näytteli cowboyta nimeltä Eli Larkin. FX ei valinnut sarjaa tuotettavaksi, mutta pilotti esitettiin 23. elokuuta 2012 televisioelokuvana. Vuonna 2012 hän esiintyi Liam Neesonin trillerissä Taken 2 Neesonin tyttären poikaystävänä. == Yksityiselämä == Vuodesta 2018 lähtien hän on ollut naimisissa Bianca Rodriguesin kanssa. == Filmografia == === Elokuvat === vuosi Otsikko Rooli Huomautuksia 2006 Kaikki pojat rakastavat Mandy Lanea Jake 2007 War Eagle, Arkansas Enoch 2008 Steward Marlon Piazza 2010 Shit Year Harvey West 2011 The Wait Ben The Light in the Night Poika Lyhytelokuva 2012 Taken 2 Jamie 2013 Stars Evan 2014 Squatters Michael Silverman Suoraan videolle julkaisu American Sniper Marc Lee 2015 Fifty Shades of Grey Elliot Gray Shangri-La Suite Jack Blueblood Love Is Love Todd Belkin Forever Charlie 2016 Manhattan Undying Max 2016 The Magnificent Seven Teddy Q 2017 Fifty Shades Darker Elliot Gray El Camino Christmas Eric Roth 2018 Fifty Shades Freed Elliot Gray 2019 Into The Ashes Nick Brenner === Televisio === vuosi Otsikko Rooli Huomautuksia 2009–2010 Perhesiteet Ryan Lafferty Vieras (kausi 3), päärooli (kausi 4); 35 jaksoa 2012 Outlaw Country Eli Larken Televisio-elokuva 2013 True Blood James Toistuva rooli; 6 jaksoa 2018 - 2024 Yellowstone Kayce Dutton Päärooli; 29 jaksoa == Viitteet == Luokka:Yhdysvaltalaiset näyttelijät Luokka:Vuonna 1984 syntyneet Luokka:Elävät henkilöt
Tau (vakio)

Tau (τ) on matematiikassa käytettävä vakio, joka ilmaisee ympyrän kehän ja säteen pituuksien suhteen. == Ominaisuuksia == Kokonaista kierrosta vastaava kulma on tasan τ radiaania. Monessa muussakin yhteydessä olisi yksinkertaisempaa käyttää tauta piin sijaan. Taun suuruus on 2π. Tämä on viiden desimaalin tarkkuudella 6.28318. === Kaavoja === * Ympyrän kehän pituus: \tau r * Ympyrän ala: {\scriptstyle\frac{1}{2}}\tau r^2 == Katso myös == * pii == Lähteet == Luokka:Vakiot
TBS

TBS voi tarkoittaa ainakin seuraavia asioita: * TBS (yhdysvaltalainen televisiokanava), yhdysvaltalainen kaapelitelevisiokanava. * Tokyo Broadcasting System, japanilainen kaupallinen radio- ja televisioyhtiö.
Pekka Pellervo Halonen

Pekka Pellervo Halonen (27. maaliskuuta 1912 Valkeala – 30. joulukuuta 1967 Las Palmas) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen. ==Henkilöhistoria== Halosen vanhemmat olivat kauppias Pekka Halonen ja Hilda Amanda Roitto ja puoliso vuodesta 1940 Maire Mirjam Juvonen. Halonen valmistui rakennusmestariksi 1935 Oulussa ja toimi valmistuttuaan piirtäjänä ja suunnittelijana tie- ja vesirakennushallituksen Oulun piirissä. Kouvolan kauppalan palvelukseen hän siirtyi 1937 ja sitten Kuusankoskelle Kymi-yhtiön rakennustöiden valvojaksi ja työnjohtajaksi. Talvisotaan ja jatkosotaan osallistunut Halonen yleni kapteeniksi (1943) ja toimi jatkosodassa pioneeripataljoonan komentajana. Sodan jälkeen Halonen palasi Ouluun, jossa hän työskenteli 1945–1950 Pohjolan Tärytuote -yhtiön toimitusjohtajana. Oman yrityksen hän perusti vuonna 1948, vuodesta 1950 nimeltään Rakennustoimisto P. P. Halonen & K:nit ja vuodesta 1952 Rakennustoimisto P. P. Halonen Oy. Vuonna 1954 hän ja P. K. Juntunen muodostivat uuden yhtiön, Rakennusyhtymä Halonen & Juntusen, joka rakensi useita asuin-, liike-, teollisuus- ja julkisia kiinteistöjä etenkin Oulun seudulla. Halonen oli yrityksen toimitusjohtaja, mutta sille perustettiin myös useita sisaryrityksiä, joista erityisesti Rakennusvoima Oy kasvoi merkittäväksi valtakunnalliseksi toimijaksi. Teollisuusneuvoksen arvonimen Halonen sai vuonna 1963. Hän oli sekä Oulun kaupunginvaltuuston että Oulun kaupunginhallituksen ja useiden lautakuntien jäsen ja osallistui aktiivisesti alansa yhteistyöhön eri järjestöissä. Musikaalinen Halonen oli vuodesta 1952 Pohjan Laulu -kuoron jäsen. Vuonna 1946 hän toimitti Oulun Rakennusmestariyhdistyksen 40-vuotishistoriikin. Hän teki vaimoineen yhdistykselle lahjoituksen käytettäväksi nuorten varattomien rakennusmestareiden opintomatkoihin. Halonen kuoli yllättäen lomamatkallaan Las Palmasissa vuoden 1967 lopussa. ==Julkaisuja== * Oulun Rakennusmestariyhdistys 1906–1946, 1946, P. P. Halonen (toim.) ==Lähteet== Luokka:Suomalaiset rakennusmestarit Luokka:Suomalaiset virkamiehet Luokka:Oulun kaupunginvaltuutetut Luokka:Suomalaiset lahjoittajat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1912 syntyneet Luokka:Vuonna 1967 kuolleet
Sikulit

Sikulit olivat muinainen kansa, joka asutti Sisilian itäisiä osia myöhäiseltä pronssikaudelta lähtien. He asuivat itsenäisissä kaupungeissa, jotka hävisivät yksi kerrallaan, kun kreikkalaiset perustivat siirtokuntia Sisiliaan 700–500-luvuilla eaa. Sikulit ryhtyivät laajamittaiseen vastarintaan vasta 450-luvulla eaa. Duketioksen johdolla. Perimätiedon mukaan sikulit olivat alun perin kotoisin Keski-Italiasta, josta heidät oli aikojen saatossa ajettu etelään ja meren yli Sisiliaan. Heidän arkeologisia jäänteitään on hankalaa tunnistaa mutta niitä on löydetty esimerkiksi Locrista. Lisäksi sikulien puhumasta indoeurooppalaisesta kielestä tunnetaan joitakin sanoja. Heidän tärkeimpiä jumaliaan olivat Palici, maanviljelijöiden ja merimiesten suojelusjumalat; Adranus, Palicin isä; ja jumalatar Hybla. Sisilia on saanut nimensä sikuleista. == Lähteet == Luokka:Sisilian historia Luokka:Muinaiset kansat
Valkovesipuu

Valkovesipuu (Kirkia acuminata) on vesipuihin (Kirkia) kuuluva kasvilaji. Se on osittain kausivihanta puulaji, joka kasvaa yleensä 6–20 metriä korkeaksi, joskus jopa 23 metriä korkeaksi. Puun runko voi kasvaa halkaisijaltaan noin metrin suuruiseksi ja puun latvus on laajalle levittäytyvä. Valkovesipuu kasvaa useissa erilaisissa ympäristöissä, muun muassa savanneilla, pensastomailla, metsissä sekä kallioilla merenpinnan tasosta 1600 metrin korkeuteen asti. Lajia tavataan luonnossa trooppisessa eteläisessä Afrikassa Kongon demokraattisen tasavallan eteläosan ja Etelä-Afrikan tasavallan pohjoisosan välisellä alueella. Valkovesipuun turvonneita juuria on käytetty kuivuuden aikaan veden lähteenä. Lisäksi lajin juuria, kaarnaa sekä hedelmiä on käytetty erilaisiin perinteisiin lääkinnällisiin tarkoituksiin. Lajia voidaan myös kasvattaa tropiikissa kuivassa ja kuumassa ympäristössä ja puita on usein kasvatettu elävinä aitoina. Valkovesipuun sydänpuu on vaalean- tai vihertävänruskeaa ja siinä on koristeellisia tummanruskeita juovia. Pintapuuta on sydänpuun ympärillä enintään 7,5 cm paksuinen kerros ja se on kellertävänvaaleaa tai vaaleanharmaata. Valkovesipuun puuainesta on käytetty erilaisiin tarkoituksiin, muun muassa soittimiin, matkamuistoesineisiin ja vaneriin. Etelä-Afrikassa puuainesta on käytetty huonekaluihin sekä parketteihin. Valkovesipuun puutavarasta on myös valmistettu puuhiiltä. == Lähteet == * Useful Tropical Plants: Kirkia acuminata === Viitteet === == Aiheesta muualla == * Laji.fi: Valkovesipuu (Kirkia acuminata) * JSTOR Global Plants: Kirkia acuminata * Global Biodiversity Information Facility (GBIF): Kirkia acuminata Luokka:Sapindales Luokka:Puut
Kodinhaltija

Kodinhaltija tai kodinhaltia eli kotitonttu on kansanperinteessä haltija tai tonttu, jonka uskotaan asuvan asuintalossa. === Alkuperä === Usein kodinhaltijan uskottiin tulevan taloon sillä hetkellä, kun taloon sytytetään ensi kertaa tuli. Toisinaan on uskottu, että kodinhaltijaksi on jäänyt ensimmäinen tulentekijä eli usein talon perustaja, tai talossa ensimmäisenä kuollut ihminen.Saure 2021, s. 35–38. === Ulkomuoto ja sijat === Kodinhaltijoita on kuvattu eri näköisiksi ja myös luonteeltaan erilaisiksi. Usein ne ovat muistuttaneet talon ensimmäistä tulentekijää. Kodinhaltijan on yleensä kerrottu viihtyvän tulisijan äärellä, uunin päällä tai uunin takana. Joskus sen on kuvailtu pamautelleen uunin luukkua merkiksi siitä, että joku tuli taloon. Tiedetään myös paljon tapauksia, joissa kodinhaltijalle on annettu kokonaan oma huone, jonne sille on tuotu ruokaa.Saure 2021, s. 37–43. === Ylläpito tai sen puute ja hyvät suhteet === Ruokapöydässä kodinhaltijalle annettiin usein oma osuutensa ennen muita ruokailijoita.Saure 2021, s. 43. Kodinhaltijan kanssa yritettiin pysyä hyvissä väleissä, sillä huonosti kohdeltu kodinhaltija alkoi häiriköidä. Haltijan näyttäytymistä pidettiin onnettomuuden tai kuoleman enteenä.Saure 2021, s. 47–50. Kun kodinhaltijan haluttiin muuttavan uuteen taloon jos sellainen rakennettiin vanhan tilalle, tuotiin uuteen taloon vanhan talon tulisijan kiviä, tuhkaa tai multaa. Jos kodinhaltijan uskottiin asuneen vanhan talon hirressä, hirsi otettiin uuteen taloon.Saure 2021, s. 44–46. ==Lähteet== * ===Viitteet=== Luokka:Taruolennot
Suvi Ahonen

Suvi Tuuli Ahonen (s. 1983) on suomalainen sairaanhoitaja, joka on myös poliittinen toimija ja EU-kriitikko. Ahonen on Valta kuuluu kansalle -puolueen entinen puoluesihteeri ja entinen kolmas varapuheenjohtaja. Ahonen kannattaa Suomen eroamista Euroopan unionista ja kuuluu suomalaiseen sitä tavoittelevaan Fixit-liikkeeseen. == Politiikka == Ahonen on Janne Mäkisen kanssa Suomen eroa Euroopan unionista vaativan Fixit-liikkeen perustaja. Liike on järjestänyt mielenosoituksia Helsingissä syyskuussa ja marraskuussa 2020. 28\. marraskuuta 2020 "Suomi eroon EU:sta ja eroa hallitus" -mielenosoituksen päävastuuhenkilö oli Ahonenhttps://www.finna.fi/Record/museovirasto.5b94eb83-8f9e-4a8f-b8b5-0657af0e8417. Ahonen on vieraillut Arto Luukkasen juontamassa Dosentti-keskusteluohjelmassa tammikuussa 2021.https://www.permanto.fi/fi/player/vod?assetId=78860424 Ahonen on ollut Valta kuuluu kansalle -puolueen puoluesihteeri ja kolmas varapuheenjohtaja syyskuusta 2021 lähtien. ==Yksityiselämä== Ahonen asuu Saarijärvellä. Hänellä on myös kaksi lasta. == Lähteet == ==Aiheesta muualla== *Permanto: Suvi Ahonen Dosentti-ohjelmassa Luokka:Suomalaiset EU-kriitikot Luokka:Suomalaiset sairaanhoitajat Luokka:Suomen puolueiden puoluesihteerit Luokka:Vuonna 1983 syntyneet Luokka:Elävät henkilöt
Korea Educational Broadcasting System

Korea Educational Broadcasting System, joka tunnetaan myös nimellä Educational Broadcasting System (EBS) () on eteläkorealainen julkinen yleisradioyhtiö, jonka pääkonttori sijaitsee Goyangissa. EBS on perustettu KBS3 -nimisenä vuonna 1980. Se vaihtoi nimeään 27. joulukuuta 1990. thumb|right|EBS:n pääkonttori == Kanavat == === Televisiokanavat === * EBS 1TV (entinen KBS 3TV ja EBS TV) * EBS 2TV * EBS Plus 1 * EBS Plus 2 * EBS English * EBS Kids === Radioasemat === * EBS-FM * EBS iRadio == Logot == File:EBS Logo 1990.svg|27. joulukuuta 1990 - 25. kesäkuuta 1995 File:EBS Logo 1995.svg|26. kesäkuuta 1995 - 24. kesäkuuta 2001 File:EBS Logo 2001.svg|24. kesäkuuta 2001 - 24. lokakuuta 2004 File:EBS Logo.svg|25. lokakuuta 2004 - == Lähteet == ==Aiheesta muualla== * Viralliset sivut Luokka:Eteläkorealaiset viestintäyhtiöt Luokka:Eteläkorealaiset televisioyhtiöt Luokka:Eteläkorealaiset radioasemat Luokka:Eteläkorealaiset televisiokanavat Luokka:Vuonna 1980 perustetut radioasemat Luokka:Vuonna 1980 perustetut televisiokanavat Luokka:Julkisen palvelun mediayhtiöt Luokka:Eteläkorealaiset valtionyhtiöt
Miyabenvaahtera

Miyabenvaahtera (Acer miyabei) on vaahteroiden (Acer) sukuun kuuluva kasvilaji. Se on leveälehtinen ja kausivihanta puulaji, joka voi kasvaa noin 20–25 metriä korkeaksi. Sen kaarna on nuorena harmaan- tai oranssinruskeaa ja muuttuu vanhemmiten uurteiseksi. Lehtiasento on vastakkainen ja lehdet ovat 10–15 cm pitkiä ja viisiliuskaisia. Lehtiruoti on noin 15 cm pitkä ja katkaistaessa siitä alkaa valua maitiaisnestettä. Lehtien yläpinnat ovat tummanvihreitä ja alapinnat oliivinvihreitä sekä lehtisuonten kohdilta karvaisia. Lehtisuonet ovat väriltään kellanvihreitä ja näkyvät lehdissä selvästi. Lehtien syysväri vaihtelee vaaleankeltaisesta kullankeltaiseen. Kukat sijaitsevat 10–12 cm pitkissä ja pystyissä kukinnoissa. Yksittäiset kukat ovat pieniä ja kellanvihreitä. Hedelmänä on lenninsiivellinen pähkylä (samara), jossa on noin 2 cm pitkä lenninsiipi. Miyabenvaahtera kasvaa luontaisena Japanin pohjoisosissa Hokkaidōn saarella ja lajia tavataan tavallisesti metsistä jokien varsilta. Miyabenvaahtera kasvaa usein yhdessä Acer pictum -vaahteralajin kanssa. Miyabenvaahtera on luonnossa uhanalainen laji, mutta sitä kasvatetaan myös koristekasvina. Miyabenvaahtera on nimetty japanilaisen kasvitieteilijän Kingo Miyaben mukaan. Hän löysi puulajin junamatkallaan olleen pysähdyksen aikana ja lajin kuvasi tieteelle Karl Maksimovitš vuonna 1888. == Lähteet == * Oregon State University: Landscape Plants: Acer miyabei === Viitteet === == Aiheesta muualla == * Laji.fi: Miyabenvaahtera (Acer miyabei) * Mustila Arboretum: Miyabenvaahtera (Acer miyabei) * Trees and Shrubs Online: Acer miyabei * Global Biodiversity Information Facility (GBIF): Acer miyabei Luokka:Vaahterat Luokka:Uhanalaiset kasvit Luokka:Aasian puut
Luhtikäytävä

Luhtikäytävä on rakennuksen ulkoseinällä kulkeva katoksellinen avokäytävä. Lämmittämättömän mutta sateelta suojatun käytävän tarkoituksena on mahdollistaa kulku rakennuksen eri tiloihin ja huoneistoihin. Luhtikäytäviä on käytetty perinteisesti luhtiaitoissa sekä yhä nykyään luhtitaloissa. Luhtitalossa luhtikäytävä (eli luhti) sijaitsee rakennuksen toisessa tai ylemmässä kerroksessa. Siitä kuljetaan asuinrakennuksen huoneistoihin ja eri kerrokset yhdistäviin porrashuoneisiin. == Katso myös == * Portiikki == Lähteet == Luokka:Arkkitehtuurin käsitteet Luokka:Rakennuksen runko
Serbian naisten jääkiekkomaajoukkue

Serbian naisten jääkiekkomaajoukkue edustaa Serbiaa kansainvälisissä naisten jääkiekko-otteluissa, kuten maailmanmestaruuskilpailuissa. Vuoden 2022 alkupuoliskolla maassa oli 75 rekisteröitynyttä naisjääkiekkoilijaa, ja joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Joukkue sijoitettiin listalle ensimmäistä kertaa vuoden 2022 syyskuussa, sijalle 43. eli toiseksi viimeiseksi. Vuoden 2025 alussa naisjääkiekkoilijoita oli liki 90 ja joukkue oli rankingissa vuonna 2024 41. sijalla. Jääkiekko on alkanut kasvattaa suosiotaan naisharrastajien piirissä Serbiassa 2010-luvun lopulla. Yksi tunnetuimpia serbialaislähtöisiä naisjääkiekkoilijoita lienee Jelena Grković, joka muutti Serbiasta Unkariin voidakseen pelata ammattimaisesti jääkiekkoa. Sittemmin hän on edustanut muun muassa Unkarin naisten jääkiekkomaajoukkuetta maailmanmestaruuskilpailujen korkeimmalla sarjatasolla vuonna 2021. == Sijoitukset == === Maailmanranking === * 2022, syyskuu – 43. * 2023 – 42. * 2024 – 41. === Maailmanmestaruuskilpailuissa === * 2022 – 3. divisioonan B-lohko, 2. * 2023 – 3. divisioonan B-lohko, 1. * 2024 – 3. divisioonan A-lohko, 4. == Lähteet == Luokka:Serbian jääkiekko Luokka:Naisten jääkiekkomaajoukkueet
Kansainvälinen jääkiekkoturnaus 1967

Kansainvälinen jääkiekkoturnaus lokakuun vallankumouksen 50-vuotispäivän kunniaksi vuonna 1967 aloitti vuosittaisen Neuvostoliitossa pelattujen maajoukkueiden jääkiekkoturnauksen sarjan, jota vuodesta 1969 lähtien kutsuttiin Izvestija-turnaukseksi. Se pidettiin 30. marraskuuta — 6. joulukuuta 1967 Moskovassa, Leningradissa ja Voskresenskissa. Neuvostoliiton kahden maajoukkueen lisäksi Tšekkoslovakia, Puola ja Kanada osallistuivat turnaukseen. Koska Saksan ja Ruotsin liitot kieltäytyivät kutsusta, Neuvostoliitto ja Tšekkoslovakia pelasivat kumpikin kahdella joukkueella. ==Tulokset== Joukkue O V T H Maalit Pts URS URS-B TCH-B TCH CAN POL 5 4 0 1 28–7 8 5–2 1–3 9–1 7–0 6–1 -B 5 4 0 1 29–11 8 3–1 2–1 9–3 13–1 -B 5 3 1 1 21–14 7 3–3 7–2 7–0 align=left 5 2 1 2 20–17 5 6–2 9–1 align=left 5 1 0 4 12–32 2 5–3 align=left 5 0 0 5 6–40 0 * Tarkemmat tiedot otteluista saksankielisen wikipedian artikkelissa. ==Tunnustukset== * Paras joukkue: Neuvostoliiton B-maajoukkue * Fairplay-palkinto: * Paras nuori pelaaja: Igor Grigorjev, * Paras maalintekijä: Vladimir Šadrin, , (6 maalia) * Rohkein pelaaja: Jevgeni Mišakov, * Kaunein maali: Jevgeni Simin, (ottelussa Kanadaa vastaan) ==Aiheesta muualla== * Eishockeyturnier zum 50. Jahrestag der Oktoberrevolution Hockeyarchives.info * МОСКОВСКИЙ МЕЖДУНАРОДНЫЙ ТУРНИР - 1967 Hockeyarchives.ru Luokka:Izvestija-turnaus
Singaporen naisten jääkiekkomaajoukkue

Singaporen naisten jääkiekkomaajoukkue edustaa Singaporea kansainvälisissä naisten jääkiekko-otteluissa, kuten maailmanmestaruuskisoissa. Joukkue on perustettu vuonna 2013. Vuonna 2022 maassa oli 58 rekisteröityä naisjääkiekkoilijaa, mutta joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2023 pelaajien määrä oli laskenut 35:een. Vuonna 2024 joukkue sijoitettiin ensimmäistä kertaa maailmanrankingiin, sijalle 46. eli viimeiseksi. Vuoden 2025 alussa pelaajia oli 45. == Sijoitukset == === IIHF Challenge Cup of Asia === * 2014, Hong Kong – 1. divisioona, 3. * 2016, Taiwan – 1. divisioona, 3. * 2017, Thaimaa – yhdistetyt divisioonat, 3. * 2018, Malesia – 4. * 2019, Yhdistyneet arabiemiirikunnat – 4. === Aasian ja Oseanian -mestaruuskilpailut === * 2023 – Pronssia === Maailmanmestaruuskilpailut === * 2024 – 3. divisioonan B-lohko, 5. === Maailmanranking === * 2024 – 46. == Lähteet == Naisten maajoukkue Luokka:Naisten jääkiekkomaajoukkueet
Pyhä Kasimir

Pyhä Kasimir (3. lokakuuta 1458 Wawelin linna, Krakova, Puolan kuningaskunta – 4. maaliskuuta 1484 Grodno, Liettuan suuriruhtinaskunta) oli puolalainen prinssi, kuningas Kasimir Jagiellon ja kuningatar Elisabet Itävaltalaisen poika sekä Liettuan suuriruhtinas vuonna 1471. Hän oli kolmas poika kolmestatoista lapsesta ja syntyi Krakovan kuninkaallisessa palatsissa, Wawelin linnassa. Hän eli askeettista elämää, omisti itsensä elinikäiselle selibaatille, osoitti suurta hartautta Neitsyt Mariaa kohtaan ja tuki köyhiä. Hän toisti usein kolme vuosisataa vanhaa hymniä "Omni die dic Mariae" joka tunnetaan myös nimellä "Daily, daily sing to Mary" tai pyhän Kasimirin hymninä. Kasimirin isä lähetti poikansa armeijan johdossa kaappaamaan Unkarin valtaistuimen siellä olevien aatelisten pyynnöstä mutta hänen joukkojaan pakeni rintamalta ja hän joutui palaamaan kotiin. Hän palasi opintoihinsa ja rukouksiinsa, toimi hetken varakuninkaana isänsä poissaollessa ja kieltäytyi avioliitosta keisari Fredrik III:n tyttären kanssa selibaattinsa takia. Hän kuoli 23-vuotiaana keuhkotautiin ja paavi Adrian kanonisoi hänet vuonna 1522. Hän eli neljän paavin hallintokauden aikana: Callistus III (1455-1458), Pius II (1458-1464), Paavali II (1464-1471) ja Sixtus IV (1471-1784). Hän on poikamiesten, prinssien, kuninkaiden, naimattomien maallikoiden, Liettuan, Puolan, Grodnon hiippakunnan suojeluspyhimys sekä suojeluspyhimys ruttoa vastaan ja hänen tunnuksiaan ovat kruunu ja lilja. Pyhimyksen muistopäivää vietetään 4. maaliskuuta. Pyhää Kasimiria on muistettu roomalaiskatolisessa messussa seuraavanlaisella latinankielisellä kollehtarukouksella: ==Galleria== File:Cynk Długosz and Saint Casimir.jpg File:Wilno - kaplica Kazimierza.JPG File:Kazimierzm.jpg File:Saint Casimir from Vita beati Casimiri.jpg File:Schultz Saint Casimir.jpg File:Śviaty Kazimier. Сьвяты Казімер (C. Dolci, XVII).jpg == Lähteet == Luokka:Puolalaiset aateliset Luokka:Puolalaiset pyhimykset Luokka:Liettuan suuriruhtinaat Luokka:Prinssit Luokka:Vuonna 1458 syntyneet Luokka:Vuonna 1484 kuolleet
Kansainvälinen jääkiekkoturnaus 1968

Kansainvälinen jääkiekkoturnaus 1968 oli uusinta edellisen vuoden turnauksesta suuren sosialistisen vallankumouksen 50-vuotispäivän kunniaksi. Se pelattiin Moskovassa 1.–4.12.1968. Neuvostoliiton A- ja B-maajoukkueiden lisäksi mukana olivat Suomen ja Kanadan maajoukkueet. Vasta seuraavana vuonna Neuvostoliiton päivälehti Izvestija (‘uutiset’) otti tämän urheilutapahtuman sponsoroinnin. ==Tulokset== Joukkue O V T H Maalit Pts URS URS-B FIN CAN 3 3 0 0 16–4 6 5–2 5–2 6–0 -B 3 1 1 1 8–10 3 2–2 4–3 align=left 3 0 2 1 6–9 2 2–2 align=left 3 0 1 2 5–12 0 * Tarkemmat tiedot otteluista saksankielisen wikipedian artikkelissa. ==Aiheesta muualla== * Internationales Eishockeyturnier 1968 Hockeyarchives.info * МОСКОВСКИЙ МЕЖДУНАРОДНЫЙ ТУРНИР - 1968 Hockeyarchives.ru Luokka:Izvestija-turnaus
Duketios

Duketios (, k. ~440 eaa.) oli kreikkalaistunut sikulien johtaja, joka yhdisti Itä-Sisilian alkuperäisheimot voimakkaaksi mutta lyhytikäiseksi liittoumaksi. Hän nousi valtaan 460-luvulla eaa., kun tyrannia oli kukistettu Syrakusassa ja muissa Sisilian kreikkalaisissa kaupunkivaltioissa. Demokratiaan siirtyneen Syrakusan tuella hänen onnistui ajaa Hieronille uskolliset kreikkalaiset pois Katanesta ja palauttaa kaupunki khalkislaisille perustajilleen. Tämän jälkeen hän laajensi valtaansa myös muihin kaupunkeihin ja perusti Palikeen hallintopaikakseen. Duketios oli hallitsijana omavaltainen, mikä johti siihen, että Syrakusa ja Akragas liittoutuivat nopeasti häntä vastaan. Hän valloitti kreikkalaisilta Inessan kaupungin ja saavutti muita pieniä voittoja, mutta jo vuonna 450 eaa. hänen joukkonsa nujerrettiin ja hän menetti asemansa sikulien johtajana. Vanhojen liittolaissuhteidensa ansiosta hänen onnistui kuitenkin saada turvapaikka Syrakusasta, josta hänet karkotettiin Korinttiin. Duketios palasi Sisiliaan vuonna 446 eaa. ja perusti sikulien ja kreikkalaisten kanssa saaren pohjoisrannikolle Kale Akten siirtokunnan. Sieltä käsin hän yritti vielä laajentaa sikulien valtaa mutta onnistui tässä vain osittain ennen kuolemaansa vuonna 440. == Lähteet == Luokka:Antiikin Sisilia Luokka:400-luvulla eaa. kuolleet
Veikko Kasslin

Veikko Ilmari Kasslin (9. tammikuuta 1919 Helsingin maalaiskunta - 19\. marraskuuta 2021 Sumiainen) oli suomalainen maantiepyöräilijä ja sodan aikana Suomen armeijan lisäksi suomalaisessa SS-vapaaehtoispataljoonassa täydennysmiehenä. Veikko Kasslin oli Talvisodassa Kevyt osasto 7:n riveissä Suvannossa ja Taipaleenjoella. Jatkosodassa hän oli Ratsuväkiprikaatin viestieskadroonassa. Syksyllä 1942 Kasslin värväytyi nk. täydennysmiehenä suomalaiseen SS-pataljoonaan kiväärimieheksi. Hänen yksikkönsä oli mukana talven 1942-43 aikana käydyissä Kaukasuksen taisteluissa ja Stalingradin pelastusyrityksissä. Suomalaisyksikkö palasi Suomeen kesällä 1943. Kasslin sijoitettiin sen jälkeen Suomessa Viestipataljoona 32:een, jossa hän palveli Jatkosodan lopun ja Lapin sodan aina marraskuun loppuun 1944. Veikko Kasslin työskenteli sotien jälkeen ohutlevyseppänä. Laajemmin tunnetuksi hän tuli pyöräilijänä edustaen Helsingin Vauhti-Veikkoja. Hän saavutti maantiepyöräilyssä 1948 Suomen mestaruuden ja TUL:n mestaruuden 1945 sekä 1947-1950. Velipoika Onni oli tunnettu ratapyöräilijä samoin kuin heidän myös ratapyöräilijänä ja yrittäjänä tunnettu Mira Kasslin, jolle Onni ja Veikko Kasslin olivat isosetiä. == Lähteet == Luokka:Suomalaiset maantiepyöräilijät Luokka:Suomalaiset SS-sotilaat Luokka:Yli satavuotiaiksi eläneet suomalaiset Luokka:Vuonna 1919 syntyneet Luokka:Vuonna 2021 kuolleet
Annina Ropponen

Annina Ropponen (s. 1971) on suomalainen terveystieteiden tohtori ja kansanterveystieteen dosentti, joka on vuodesta 2021 työskennellyt Työterveyslaitoksen työkuormituksen hallinnan tutkimusprofessorina. Hän on myös ruotsalaisen Karoliinisen instituutin tutkija. Hän väitteli Jyväskylän yliopistossa terveystieteiden tohtoriksi vuonna 2006 liikuntalääketieteen alaan kuuluvalla väitöstutkimuksellaan. Englanninkielinen artikkeliväitöskirja oli otsikoitu The role of heredity, other constitutional structural and behavioral factors in back function tests (suom. Perimä, muut synnynnäiset rakenteelliset tekijät ja käyttäytymistekijät selän toimintakykytesteissä). Ropponen tuli tutkijaksi Työterveyslaitokselle vuonna 2013. Häntä on sittemmin haastateltu suomalaisissa joukkotiedotusvälineissä useasti työhyvinvointiin ja työn kuormittavuuteen liittyvistä aiheista, muun muassa vuorotyön, ylityön, etätyön ja mobiililaitteiden aiheuttaman kuormittavuuden teemoista. == Lähteet == ==Aiheesta muualla== *Ylen aamu-tv: Älylaitteiden vaikutus työn kuormittavuuteen (Ylen Areena, kesto 12 min, ke 31.1.2018 (areena.yle.fi) *Ropponen, Annina (scopus.com) *Annina Ropposen Google Scholar -profiili (scholar.google.com) *Annina Ropponen. Finnish Institute of Occupational Health - Professor (researchgate.net) Luokka:Epidemiologit Luokka:Suomalaiset professorit Luokka:Vuonna 1971 syntyneet Luokka:Elävät henkilöt
The Monster Roars

__NOTOC__ The Monster Roars on hard rock -yhtye Magnumin studioalbumi. Albumi julkaistiin 12. tammikuuta 2022. Kappale ”No Steppin’ Stones” julkaistiin singlenä sekä lyriikkavideona. == Kappaleet == # # # # # # # # # # # # == Kokoonpano == * Bob Catley – laulu * Tony Clarkin – kitara * Rick Benton – kosketinsoittimet * Dennis Ward – bassokitara * Morris – rummut == Arvostelut == * Imperiumi: 4½/10Levyarvostelu: Magnum - The Monster Roars Viitattu 4.7.2022. * Inferno: Setämiesrockin aatelia – arviossa Magnum Viitattu 11.3.2022. == Lähteet == Luokka:Magnumin albumit Luokka:Vuoden 2022 albumit